ddrg/super_eurlex huggingface dataset:
(1)

Le Cinneadh ADMIN(2022) 50 an 3 Lúnasa 2022, chinn Ardionadaí an Aontais do Ghnóthaí Eachtracha agus don Bheartas Slándála (“an tArdionadaí”) atheagrú a dhéanamh ar riarachán lárnach na Seirbhíse Eorpaí Gníomhaíochta Seachtraí (SEGS), go háirithe a mhéid a bhaineann le bainistiú an chumais shibhialtaigh pleanála agus seolta (CPCC) dá dtagraítear in Airteagal 4(3), pointe (a), an tríú fleasc de Chinneadh 2010/427/AE ón gComhairle (1).
(8)

Dá bhrí sin, ar chúiseanna nach bhfuil neart ag an iarratasóir orthu, is dóigh gur in éag a rachaidh an formheas sula nglacfar cinneadh maidir lena athnuachan. Dá bhrí sin, is iomchuí dáta éaga an fhormheasa a chur ar atráth go ceann tréimhse leordhóthanach chun gur féidir scrúdú a dhéanamh ar an iarratas. Agus na teorainneacha ama le haghaidh na meastóireachtaí ag an údarás inniúil meastóireachta le haghaidh ullmhú agus chur isteach na tuairime uaithi ag an nGníomhaireacht á gcur san áireamh, agus le haghaidh an Coimisiún a chinneadh an ndéanfar athnuachan ar an bhformheas maidir le K-HDO lena úsáid i dtáirgí bithicídeacha de chineál táirge 8 á chur an áireamh freisin, ba cheart an dáta éaga a chur ar atráth go dtí an 31 Nollaig 2026.
(42)

In 2018 agus 2019, ba é an sciar den mhargadh a bhí ag Ørsted ar mhargadh comhcheangailte DK1-DK2 (i dtéarmaí giniúna) [20 go 30] % agus [10 go 20] % faoi seach, [5 go 10] % agus [10 go 20] % an sciar den mhargadh a bhí ag Vattenfall agus [0 go 5] % agus [0 go 5] % an sciar den mhargadh a bhí ag HOFOR. Is iad Vindenergi Danmark (sciar [40 go 50] % agus [40 go 50] % den mhargadh) agus Energi Danmark ([10 go 20] % agus [10 go 20] %) na hiomaitheoirí is mó sna cuideachtaí sin, ar cuideachtaí iad nach gcumhdaítear le rialacha soláthair phoiblí. Bhí sciartha den mhargadh ar mhargaí DK1 agus DK2 sa raon céanna den chuid is mó (Ørsted [20 go 30] % in DK1 agus [10 go 20] % in DK2 in 2018, [20 go 30] % in DK1 agus [10 go 20] % in DK2 in 2019, Vattenfall [5 go 10] % in DK1 agus [0 go 5] % in DK2 in 2018, [10 go 20] % in DK1 agus [0 go 5] % in DK2 in 2019, HOFOR [0 go 5] % in DK1 agus [5 go 10] % in DK2 in 2019). Dá mbeadh an margadh geografach ábhartha níos leithne ná an Danmhairg, bheadh na sciartha sin den mhargadh níos lú.
(7)

De bhun Acht Sarbanes-Oxley 2002, i Stáit Aontaithe Mheiriceá, tá údarás formhaoirseachta agus forfheidhmiúcháin ag an Securities and Exchange Commission ar an Public Company Accounting Oversight Board. Tá inniúlacht ag an Securities and Exchange Commission maidir le hiniúchadh a dhéanamh ar iniúchóirí agus ar ghnólachtaí iniúchóireachta; ní cheart a chumhdach leis an gCinneadh seo, dá bhrí sin, ach na hinniúlachtaí atá ag an Securities and Exchange Commission of the United States iniúchadh a dhéanamh ar iniúchóirí agus ar ghnólachtaí iniúchóireachta. Cuireann an Securities and Exchange Commission coimircí leordhóthanacha chun feidhme lena gcuirtear toirmeasc agus smachtbhannaí ar a fhostaithe reatha agus ar a iarfhostaithe a nochtann faisnéis atá faoi rún d’aon tríú duine nó údarás. Faoi dhlíthe agus rialacháin na Stát Aontaithe, féadfaidh an Securities and Exchange Commission doiciméid atá coibhéiseach leis na doiciméid sin dá dtagraítear in Airteagal 47(1) de Threoir 2006/43/CE a aistriú chuig údaráis inniúla na mBallstát, ar doiciméid iad a bhaineann le himscrúduithe a d’fhéadfadh sé a dhéanamh ar na hiniúchóirí agus ar na gnólachtaí iniúchóireachta sin. Ar an mbonn sin, leanann an Securities and Exchange Commission de cheanglais a chomhlíonadh ar ceanglais iad ba cheart a dhearbhú mar cheanglais leordhóthanacha chun críocha Airteagal 47(1), pointe (c), de Threoir 2006/43/CE.
CINNEADH (AE) 2022/1260 ÓN gCOMHAIRLE

an 18 Iúil 2022

lena gceaptar comhalta, arna mholadh ag Ríocht na Danmhairge, de Choiste Eacnamaíoch agus Sóisialta na hEorpa

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 302 de,

Ag féachaint do Chinneadh (AE) 2019/853 ón gComhairle an 21 Bealtaine 2019 lena gcinntear comhdhéanamh Choiste Eacnamaíoch agus Sóisialta na hEorpa (1),

Ag féachaint don togra ó Rialtas na Danmhairge,

Tar éis di dul i gcomhairle leis an gCoimisiún Eorpach,

De bharr an mhéid seo a leanas:

(1) De bhun Airteagal 300(2) den Chonradh, tá Coiste Eacnamaíoch agus Sóisialta na hEorpa le bheith comhdhéanta d’ionadaithe d’eagraíochtaí fostóirí, fostaithe agus páirtithe eile atá ionadaíoch don tsochaí shibhialta, go háirithe i réimsí socheacnamaíocha, sibhialta, gairmiúla agus cultúrtha.

(2) An 2 Deireadh Fómhair 2020, ghlac an Chomhairle Cinneadh (AE) 2020/1392 (2) lena gceaptar comhaltaí Choiste Eacnamaíoch agus Sóisialta na hEorpa don tréimhse ón 21 Meán Fómhair 2020 go dtí an 20 Meán Fómhair 2025.

(3) Tá suíochán comhalta ar Choiste Eacnamaíoch agus Sóisialta na hEorpa tagtha chun bheith folamh tar éis do Nils TRAMPE éirí as oifig.

(4) Mhol rialtas na Danmhairge Christiane MIßLBECK-WINBERG, Europapolitisk chef, Dansk Arbejdsgiverforening (DA), (Stiúrthóir, Gnóthaí Aontais agus Idirnáisiúnta, Cónaidhm Fhostóirí na Danmhairge (DA)), mar chomhalta de Choiste Eacnamaíoch agus Sóisialta na hEorpa ar feadh a bhfuil fágtha den téarma oifige reatha, a leanfaidh go dtí an 20 Meán Fómhair 2025,

TAR ÉIS AN CINNEADH SEO A GHLACADH:

Airteagal 1 Leis seo, ceaptar Christiane MIßLBECK-WINBERG, Europapolitisk chef, Dansk Arbejdsgiverforening (DA) (Stiúrthóir, Gnóthaí Aontais agus Idirnáisiúnta, Cónaidhm Fhostóirí na Danmhairge (DA)), mar chomhalta de Choiste Eacnamaíoch agus Sóisialta na hEorpa ar feadh a bhfuil fágtha den téarma oifige reatha, a leanfaidh go dtí an 20 Meán Fómhair 2025.

Airteagal 2 Tiocfaidh an Cinneadh seo i bhfeidhm ar dháta a ghlactha.

Arna dhéanamh sa Bhruiséil, 18 Iúil 2022. Thar ceann na Comhairle An tUachtarán Z. NEKULA

(1) IO L 139, 27.5.2019, lch. 15.

(2) Cinneadh (AE) 2020/1392 ón gComhairle an 2 Deireadh Fómhair 2020 lena gceaptar comhaltaí Choiste Eacnamaíoch agus Sóisialta na hEorpa don tréimhse ón 21 Meán Fómhair 2020 go dtí an 20 Meán Fómhair 2025, agus lena n-aisghairtear agus lena n-ionadaítear an Cinneadh ón gComhairle lena gceaptar comhaltaí de Choiste Eacnamaíoch agus Sóisialta na hEorpa don tréimhse ón 21 Meán Fómhair 2020 go dtí an 20 Meán Fómhair 2025 a glacadh an 18 Meán Fómhair 2020 (IO L 322, 5.10.2020, lch. 1).
(4)

Tá an tAontas tiomanta go mbeidh dlúthchaidreamh ann chun tacú le Poblacht na Moldóive a bheith láidir, neamhspleách agus rathúil, bunaithe ar an gComhaontú Comhlachais idir an tAontas Eorpach agus an Comhphobal Eorpach d’Fhuinneamh Adamhach agus a mBallstáit, de pháirt amháin, Poblacht na Moldóive den pháirt eile (2) (“an Comhaontú Comhlachais”), lena n-áirítear an Limistéar Domhain Cuimsitheach Saorthrádála, agus comhlachas polaitiúil agus comhtháthú eacnamaíoch a chur chun cinn agus, ag an am céanna, tacaíocht dhaingean á tabhairt do cheannasacht agus d’iomláine chríochach Phoblacht na Moldóive laistigh de theorainneacha na tíre sin, ar teorainneacha iad a aithnítear go hidirnáisiúnta. De bhun Airteagal 5 den Chomhaontú Comhlachais, tá an tAontas agus Poblacht na Moldóive lena n-idirphlé agus lena gcomhar a threisiú agus le cóineasú céimseach a chur chun cinn i réimse an bheartais eachtraigh agus slándála, lena n-áirítear an comhbheartas slándála agus cosanta (CBSC), agus tá siad le haghaidh a thabhairt go háirithe ar shaincheisteanna a bhaineann le coinbhleachtaí a chosc, agus le bainistiú géarchéime, le cobhsaíocht réigiúnach, leis an dí-armáil, leis an neamhleathadh, le rialú arm agus le rialú onnmhairí.
(6)

I bhfianaise na n-imthosca eisceachtúla agus uathúla a thugann gur gá an Comhaontú a shíniú agus a chur i bhfeidhm go sealadach, agus i gcomhréir leis na Conarthaí, is iomchuí don Aontas an inniúlacht roinnte ábhartha atá tugtha dó sna Conarthaí a fheidhmiú go sealadach. Ba cheart aon éifeacht de chuid an Chinnidh seo ar roinnt na n-inniúlachtaí idir an tAontas agus na Ballstáit a bheith teoranta go docht ó thaobh ama de. Níor cheart, dá bhrí sin, an inniúlacht arna feidhmiú ag an Aontas ar bhonn an Chinnidh seo agus an Chomhaontaithe a fheidhmiú ach amháin le linn thréimhse chur i bhfeidhm an Chomhaontaithe. Dá réir sin, scoirfidh an inniúlacht roinnte a fheidhmítear ar an gcaoi sin de bheith á feidhmiú ag an Aontas a luaithe a scoirfidh an Comhaontú d’fheidhm a bheith aige. Gan dochar do bhearta eile de chuid an Aontais, agus faoi réir chomhlíonadh bhearta sin an Aontais, déanfaidh na Ballstáit an inniúlacht sin a fheidhmiú arís, i gcomhréir le hAirteagal 2(2) den Chomhaontú ar Fheidhmiú an Aontais Eorpaigh (CFAE), i ndiaidh an dáta sin. Thairis sin, meabhraítear, mar a leagtar amach i bPrótacal Uimh. 25 maidir le hinniúlacht roinnte, atá i gceangal leis an gConradh ar an Aontas Eorpach agus le CFAE, nach gcumhdaítear le raon feidhme fheidhmiú inniúlacht an Aontais sa Chinneadh seo ach na heilimintí a rialaítear leis an gCinneadh seo agus leis an gComhaontú agus nach gcumhdaítear an réimse go léir leis. Ní dochar feidhmiú inniúlacht an Aontais leis an gCinneadh seo d’inniúlachtaí an Aontais agus na mBallstát faoi seach i ndáil le haon chaibidlíocht atá ar siúl nó a dhéanfar amach anseo maidir le comhaontuithe idirnáisiúnta a shíniú nó a thabhairt i gcrích le haon tríú tír eile sa réimse sin.
(1)

I gcomhréir le Treoir 98/8/CE ó Pharlaimint na hEorpa agus ón gComhairle (2), údaraíodh an táirge bithicídeach Black Pearl Pasta sa Fhrainc agus sa tSualainn an 19 Márta 2013 agus údaraíodh an táirge bithicídeach Le Foudrayant Souris Pate Rouge sna tíortha sin 27 Lúnasa 2013. An 9 Deireadh Fómhair 2013, thug an tSualainn aitheantas frithpháirteach de réir oird don táirge bithicídeach Black Pearl Pasta i gcomhréir le Rialachán (AE) Uimh. 528/2012 ó Pharlaimint na hEorpa agus ón gComhairle. An 21 Deireadh Fómhair 2019 agus an 5 Márta 2018, d’údaraigh an Fhrainc agus an tSualainn, faoi seach, an fhine táirgí bithicídeacha Alphachloralose Pasta lena n-áirítear an táirge Black Pearl Pasta agus an táirge Le Foudroyant Souris Pate Rouge (“an fhine táirgí bithicídeacha”). San fhine táirgí bithicídeacha tá táirgí bithicídeacha ar creimiricídí iad, táirgí a thagann faoi chineál táirge 14 i gcomhréir le hIarscríbhinn V a ghabhann le Rialachán (AE) Uimh. 528/2012. Cuireann daoine gairmiúla oilte na táirgí bithicídeacha ar an margadh i mboscaí baoite clúdaithe is féidir a athlíonadh agus cuireann daoine neamhghairmiúla na táirgí bithicídeacha ar an margadh i mboscaí baoite réamhlíonta nach féidir baint dóibh. Tá an tsubstaint ghníomhach údaraithe alfaclóralós sna táirgí bithicídeacha. Is é LODI S.A.S. sealbhóir údaraithe na dtáirgí bithicídeacha.
Ní fhéadfar fógraí a chur chuig an Ard-Rúnaí chun aon ábhar a chur faoi bhráid na Comhairle nó an Choiste le hathscrúdú a dhéanamh orthu de bhun mhír 2 d’Airteagal 8 den Choinbhinsiún agus de bhun Chinneadh Uimh. 298 ón gComhairle roimh an lá tar éis dhúnadh sheisiún an Choiste, ach ní mór iad a chur isteach faoi dheireadh an dara mí tar éis na míosa ar dúnadh an seisiún lena linn. Measfar fógra a bheith déanta laistigh den tréimhse má fhaigheann an tArd-Rúnaí é faoi 24.00 (am na Bruiséile) lá deireanach na tréimhse.

De bhun Chinneadh Uimh. 298 ón gComhairle, féadfaidh an tArd-Rúnaí ábhair a eascraíonn as mír 2 d’Airteagal 8 den Choinbhinsiún a chur díreach ar ais chuig an gCoiste arna iarraidh sin do Pháirtí Conarthach, ar choinníoll go ndéanfar an iarraidh laistigh den tréimhse a shonraítear sa mhír roimhe seo. Cuirfidh an tArd-Rúnaí an t-ábhar ar Chlár Oibre an chéad seisiúin eile a bheidh ag an gCoiste le hathscrúdú a dhéanamh air.

Má fhaightear iarrataí a bhaineann leis an ábhar céanna ó Pháirtithe Conarthacha éagsúla lena gcur faoi bhráid na Comhairle agus an Choiste, nó mura sonróidh Páirtí Conarthach ar cheart an t-ábhar a chur faoi bhráid na Comhairle nó díreach chuig an gCoiste, cuirfear an t-ábhar faoi bhráid na Comhairle. Cuirfidh an tArd-Rúnaí na Páirtithe Conarthacha uile ar an eolas nuair a gheofar iarraidh ar ábhar a chur faoi bhráid na Comhairle nó an Choiste.

Féadfaidh Páirtí Conarthach a chuireann iarraidh isteach ar ábhar a chur faoi bhráid na Comhairle nó an Choiste an iarraidh sin a aistarraingt tráth ar bith sula ndéanfaidh an Chomhairle scrúdú uirthi nó sula ndéanfaidh an Coiste athscrúdú uirthi. Déanfaidh an Coiste ábhar a scrúdú más é an Chomhairle a chuir faoina bhráid é. I gcás ina ndéanann Páirtí Conarthach iarraidh a aistarraingt, measfar go bhfuil cinneadh bunaidh an Choiste formheasta, mura bhfuil iarraidh ó Pháirtí Conarthach eile a bhaineann leis an ábhar céanna ar feitheamh. Cuirfidh an tArd-Rúnaí na Páirtithe Conarthacha ar an eolas má aistarraingítear iarraidh ar bith.

I gcás ina gcuirtear aon ábhar ina iomláine nó i bpáirt faoi bhráid an Choiste le hathscrúdú a dhéanamh air, de bhun fhorálacha mhír 3 d’Airteagal 8 den Choinbhinsiún agus de bhun Chinneadh Uimh. 298 ón gComhairle, an Páirtí Conarthach arna iarraidh dó athscrúdú a dhéanamh ar an ábhar, cuirfidh sé nóta faoi bhráid an Ard-Rúnaí ina leagfar amach na cúiseanna atá aige leis an athscrúdú a iarraidh, mar aon lena chuid moltaí chun an t-ábhar a réiteach, tráth nach lú ná 60 lá roimh lá oscailte an chéad seisiúin eile de chuid an Choiste. Scaipfidh an tArd-Rúnaí an nóta seo ar na Páirtithe Conarthacha eile.
(2)

I gcomhréir le hAirteagal 2 de Chinneadh (AE) 2021/355 (3) ón gCoimisiún, ní dhearna an Coimisiún aon agóid i gcoinne liostaí na suiteálacha a chumhdaítear le Treoir 2003/87/CE faoi mar a thíolaic an Bheilg, an Bhulgáir, an tSeicia, an Danmhairg, an Ghearmáin, an Eastóin, Éire, an Ghréig, an Spáinn, an Fhrainc, an Chróit, an Iodáil, an Chipir, an Laitvia, an Liotuáin, Lucsamburg, an Ungáir, an Ísiltír, an Ostair, an Pholainn, an Phortaingéil, an Rómáin, an tSlóivéin, an tSlóvaic, an Fhionlainn agus an tSualainn, seachas mar a leagtar amach in Airteagal 1 den Chinneadh sin agus na hIarscríbhinní a ghabhann leis.
(19)

Ba cheart athbhreithniú tráthrialta a dhéanamh ar na socruithe dlíthiúla agus maoirseachta is infheidhme maidir le CPLanna atá údaraithe sa Mhalaeisia. Ba cheart an t-athbhreithniú tráthrialta sin a bheith gan dochar do chumhacht an Choimisiúin athbhreithniú sonrach a dhéanamh tráth ar bith, i gcás ina bhfágfaidh forbairtí ábhartha gur gá don Choimisiún athmheasúnú a dhéanamh ar an gcoibhéis a dheonaítear leis an gCinneadh seo. Féadfaidh an Coimisiún, i bhfianaise na dtorthaí a thiocfaidh as athbhreithniú tráthrialta nó sonrach, cinneadh a dhéanamh an Cinneadh seo a leasú nó a aisghairm tráth ar bith, go háirithe i gcás ina ndéanfaidh forbairtí difear do na coinníollacha arb iad is bonn do ghlacadh an Chinnidh seo.
CINNEADH (AE) 2022/794 ÓN gCOMHAIRLE

an 16 Bealtaine 2022

lena gceaptar comhalta, arna mholadh ag Poblacht na hEastóine, de Choiste Eacnamaíoch agus Sóisialta na hEorpa

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 302 de,

Ag féachaint do Chinneadh (AE) 2019/853 ón gComhairle an 21 Bealtaine 2019 lena gcinntear comhdhéanamh Choiste Eacnamaíoch agus Sóisialta na hEorpa (1),

Ag féachaint don togra ó rialtas na hEastóine,

Tar éis di dul i gcomhairle leis an gCoimisiún Eorpach,

De bharr an mhéid seo a leanas:

(1) De bhun Airteagal 300(2) den Chonradh, tá Coiste Eacnamaíoch agus Sóisialta na hEorpa le bheith comhdhéanta d’ionadaithe d’eagraíochtaí fostóirí, fostaithe agus páirtithe eile atá ionadaíoch don tsochaí shibhialta, go háirithe i réimsí socheacnamaíocha, sibhialta, gairmiúla agus cultúrtha.

(2) An 2 Deireadh Fómhair 2020, ghlac an Chomhairle Cinneadh (AE) 2020/1392 (2) lena gceaptar comhaltaí Choiste Eacnamaíoch agus Sóisialta na hEorpa don tréimhse ón 21 Meán Fómhair 2020 go dtí an 20 Meán Fómhair 2025.

(3) Tá suíochán comhalta ar Choiste Eacnamaíoch agus Sóisialta na hEorpa tagtha chun bheith folamh tar éis bhás Aija MAASIKAS.

(4) Mhol Rialtas na hEastóine Kaia VASK, peasekretär, jurist, Eesti Meremeeste Sõltumatu Ametiühing (Ard-Rúnaí agus Comhairleoir Dlí, Aontas Neamhspleách Mhairnéalaigh na hEastóine), mar chomhalta de Choiste Eacnamaíoch agus Sóisialta na hEorpa, ar feadh a bhfuil fágtha den téarma oifige reatha, a leanfaidh go dtí an 20 Meán Fómhair 2025,

TAR ÉIS AN CINNEADH SEO A GHLACADH:

Airteagal 1 Leis seo, ceaptar Kaia VASK, peasekretär, jurist, Eesti Meremeeste Sõltumatu Ametiühing (Ard-Rúnaí agus Comhairleoir Dlí, Aontas Neamhspleách Mhairnéalaigh na hEastóine), mar chomhalta de Choiste Eacnamaíoch agus Sóisialta na hEorpa, ar feadh a bhfuil fágtha den téarma oifige reatha, a leanfaidh go dtí an 20 Meán Fómhair 2025.

Airteagal 2 Tiocfaidh an Cinneadh seo i bhfeidhm ar dháta a ghlactha.

Arna dhéanamh sa Bhruiséil, 16 Bealtaine 2022. Thar ceann na Comhairle An tUachtarán J. BORRELL FONTELLES

(1) IO L 139, 27.5.2019, lch. 15.

(2) Cinneadh (AE) 2020/1392 ón gComhairle an 2 Deireadh Fómhair 2020 lena gceaptar comhaltaí Choiste Eacnamaíoch agus Sóisialta na hEorpa don tréimhse ón 21 Meán Fómhair 2020 go dtí an 20 Meán Fómhair 2025, agus lena n-aisghairtear agus lena n-ionadaítear an Cinneadh ón gComhairle lena gceaptar comhaltaí de Choiste Eacnamaíoch agus Sóisialta na hEorpa don tréimhse ón 21 Meán Fómhair 2020 go dtí an 20 Meán Fómhair 2025 a glacadh an 18 Meán Fómhair 2020 (IO L 322, 5.10.2020, lch. 1).
(7)

De bhun Airteagal 54(3) de Rialachán (AE) Uimh. 1306/2013, ar chúiseanna cuí-réasúnaithe, féadfaidh an Ríocht Aontaithe a chinneadh gan iarracht a dhéanamh aisghabháil a dhéanamh. Ní féidir cinneadh den sórt sin a dhéanamh ach amháin má tá na costais a tabhaíodh cheana, nó na costais is dócha a thabhófar, níos mó ná an méid atá le haisghabháil, nó má tá an aisghabháil dodhéanta mar gheall ar dhócmhainneacht an fhéichiúnaí nó na ndaoine a bhfuil freagracht dhlíthiúil orthu as an neamhrialtacht, ar dócmhainneacht í a chláraítear agus a aithnítear faoin dlí náisiúnta. Má dhéantar an cinneadh laistigh de 4 bliana ó dháta na hiarrata ar aisghabháil, nó laistigh de 8 mbliana i gcás ina dtugtar an aisghabháil os comhair na gcúirteanna náisiúnta, ba cheart 100 % d’iarmhairtí airgeadais an neamh-aisghabhála a íoc as buiséad an Aontais. Na méideanna ar chinn an Ríocht Aontaithe gan iad a ghnóthú agus na forais leis an gcinneadh sin, léirítear iad sa tuarascáil achomair dá dtagraítear in Airteagal 54(4) den Rialachán sin i gcomhar le hAirteagal 102(1), an chéad fhomhír, pointe (c)(iv) den Rialachán sin. Dá bhrí sin, níor cheart na méideanna sin a ghearradh ar an Ríocht Aontaithe agus mar gheall air sin, íoctar as buiséad an Aontais iad.
(7)

Mhol Rialtas na Portaingéile na hionadaithe seo a leanas, ar ionadaithe do chomhlachtaí réigiúnacha nó áitiúla iad agus sainordú toghchánach acu in údarás réigiúnach nó áitiúil, mar chomhaltaí malartacha de Choiste na Réigiún ar feadh a bhfuil fágtha den téarma oifige reatha, a leanfaidh go dtí an 25 Eanáir 2025: Pedro Alexandre ANTUNES FAUSTINO PIMPÃO DOS SANTOS, Presidente da Câmara Municipal de Pombal (Méara Pombal), Rogério Conceição BACALHAU COELHO, Presidente da Câmara Municipal de Faro (Méara Faro), Gonçalo Nuno BÉRTOLO GORDALINA LOPES, Presidente da Câmara Municipal de Leiria (Méara Leiria), Rogério DE ANDRADE GOUVEIA, Secretário Regional das Finanças do Governo Regional da Madeira (Rúnaí Réigiúnach Airgeadais Rialtas Réigiúnach Mhaidéara), agus Luís Carlos PITEIRA DIAS, Presidente da Câmara Municipal de Vendas Novas (Méara Vendas Novas),
(2)

Le Rialachán (AE) 2021/953, ceadaítear glacadh le deimhnithe COVID-19 arna n-eisiúint ag tríú tíortha do shaoránaigh den Aontas agus baill dá dteaghlaigh i gcás ina gcinnfidh an Coimisiún gur i gcomhréir le caighdeáin a mheastar a bheith coibhéiseach leis na caighdeáin arna mbunú de bhun an Rialacháin sin a eisítear na deimhnithe COVID-19 sin. Thairis sin, i gcomhréir le Rialachán (AE) 2021/954 ó Pharlaimint na hEorpa agus ón gComhairle (2), ní mór do na Ballstáit na rialacha a leagtar síos i Rialachán (AE) 2021/953 a chur i bhfeidhm maidir le náisiúnaigh tríú tír nach dtagann faoi raon feidhme an Rialacháin sin, ach atá ag fanacht go dleathach nó a bhfuil cónaí orthu go dleathach ar a gcríoch agus atá i dteideal taisteal chuig Ballstáit eile i gcomhréir le dlí an Aontais. Dá bhrí sin, aon fhionnachtain choibhéise a leagtar síos sa Chinneadh seo, ba cheart feidhm a bheith aici maidir le deimhnithe COVID-19 i ndáil le vacsaíniú, tástáil agus téarnamh arna n-eisiúint ag Poblacht na Séiséal do shaoránaigh den Aontas agus baill dá dteaghlaigh. Mar an gcéanna, ar bhonn Rialachán (AE) 2021/954, ba cheart feidhm a bheith ag na fionnachtana coibhéise sin freisin maidir le deimhnithe COVID-19 i ndáil le vacsaíniú, tástáil agus téarnamh arna n-eisiúint ag Poblacht na Séiséal do náisiúnaigh tríú tír atá ag fanacht go dleathach nó a bhfuil cónaí orthu go dleathach ar chríoch na mBallstát faoi na coinníollacha a leagtar síos sa Rialachán sin.
(5)

Is iomchuí an seasamh atá le glacadh thar ceann an Aontais ag COP a leagan síos, toisc go mbeidh éifeachtaí dlíthiúla ag an gCinneadh atá beartaithe, má fhormheastar é, ós rud é go mbeidh ar na Páirtithe sa Choinbhinsiún bearta a dhéanamh chun é a chur chun feidhme ar an leibhéal náisiúnta nó ar an leibhéal réigiúnach, nó an dá rud.
(5)

Is limistéir talún arúla fós iad limistéir thalún a fhágtar bán atá oiriúnach le haghaidh táirgeadh barr ar limistéir iad a d’fhéadfaí a úsáid láithreach chun bia agus beatha a tháirgeadh, bíodh go bhfuil siad oiriúnach ar leibhéil éagsúla ag brath ar an mbail atá orthu, amhail cáilíocht na hithreach. Dá bhrí sin, chun é a chur ar chumas feirmeoirí an leas is mó a bhaint as na limistéir atá ar fáil acu chun bia a tháirgeadh agus ainmhithe a chothú, ba cheart go dtabharfar údarú do na Ballstáit maolú ar na coinníollacha a bhaineann leis an íocaíocht ghlas, lena n-áirítear úsáid táirgí cosanta plandaí, le haghaidh na bliana éilimh 2022 a mhéid a bhaineann le talamh a fhágtar bán agus a dearbhaíodh go gcomhlíonann sé na ceanglais a bhaineann le héagsúlú barr nó limistéar ina ndírítear ar an éiceolaíocht i gcomhréir le hAirteagal 44(4) agus Airteagal 46(2), an chéad fhomhír, pointe (a), de Rialachán (AE) Uimh. 1307/2013, faoi seach.
(1)

Trí bhithín Chinneadh uaithi an 24 Feabhra 2022 (2), cheap an Chomhairle comhaltaí agus comhaltaí malartacha den Choiste Comhairleach um Shábháilteacht agus Sláinte ag an Obair don tréimhse ón 1 Márta 2022 go dtí an 28 Feabhra 2025.
Airteagal 3

Comhar agus faireachán

1. Chun críocha Airteagal 27 de Threoir 2001/55/CE, úsáidfidh na Ballstáit an Líonra AE um Ullmhacht Imirce agus Bainistiú Géarchéimeanna i gcomhréir le Moladh (AE) 2020/1366. Ba cheart do na Ballstáit rannchuidiú freisin le feasacht staide choiteann de chuid an Aontais trí fhaisnéis ábhartha a roinnt trí na socruithe trí bhíthin na freagartha comhtháite polaitiúla ar ghéarchéimeanna (IPCR)

2. Déanfaidh an Coimisiún an comhar agus an malartú faisnéise a chomhordú idir na Ballstáit, go háirithe i ndáil le faireachán a dhéanamh ar na hacmhainneachtaí glactha i ngach Ballstát agus maidir le haon ghá le tacaíocht bhreise a shainaithint.

Chun na críche sin, déanfaidh an Coimisiún, i gcomhar leis na Ballstáit, leis an nGníomhaireacht Eorpach um an nGarda Teorann agus Cósta (Frontex), le Gníomhaireacht an Aontais Eorpaigh um Thearmann (EUAA) agus le Gníomhaireacht an Aontais Eorpaigh i ndáil le Comhar i bhForfheidhmiú an Dlí (Europol), faireachán agus athbhreithniú leanúnach ar an staid, agus úsáid á baint aige as an Líonra AE um Ullmhacht Imirce agus Bainistiú Géarchéimeanna.

Ina theannta sin, tabharfaidh Frontex, EUAA agus Europol tacaíocht oibríochtúil do na Ballstáit a iarrann cúnamh orthu chun dul i ngleic leis an staid, lena n-áirítear chun an Cinneadh seo a chur i bhfeidhm.